DTAC รับลูก “กสทช.” ให้โทรฟรี 100 นาที เริ่มรับสิทธิ์ 1-15 พ.ค.นี้
DTAC รับลูก "กสทช." ให้โทรฟรี 100 นาที เริ่มรับสิทธิ์ 1-15 พ.ค.นี้
DTAC รับลูก "กสทช." ให้โทรฟรี 100 นาที เริ่มรับสิทธิ์ 1-15 พ.ค.นี้
20 เม.ย. 2563

นายฮาว ริเร็น รองประธานเจ้าหน้าที่บริหาร กลุ่มการตลาด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า บริษัทยินดีให้ความร่วมมือ ในความพยายามเพื่อช่วยลดภาระค่าใช้บริการมือถือ นอกจากความร่วมมือกับผู้ให้บริการในอุตสาหกรรมครั้งล่าสุดนี้ ดีแทคยังปรับราคาแพ็กเกจการใช้งานและให้ลูกค้าจ่ายน้องลง แต่ได้มากกว่า เพื่อตอบรับกับความจำเป็นในการใช้งานที่แตกต่างกันของลูกค้า ทั้งที่ต้องใช้อินเตอร์เน็ตเพื่อการทำงานที่บ้าน ใช้เพื่อการศึกษาออนไลน์ หรือใช้เพื่อประกอบกิจกรรมประจำวัน สำหรับลูกค้าทั้งระบบรายเดือน ลูกค้าเติมเงิน กลุ่มนักศึกษา รวมถึงกลุ่มเจ้าของธุรกิจ และทุกคนในครอบครัวที่ต้องทำงานอยู่ที่บ้าน จุดมุ่งหมายสำคัญเพื่อให้ลูกค้าดีแทคได้เชื่อมต่อสื่อสารในเรื่องที่สำคัญที่สุดในเวลานั้นๆ
รวมทั้งเตรียมพร้อมทีมงานวิศวกรโครงข่ายตลอด 7 วัน 24 ชั่วโมง เพื่อเพิ่มประสิทธิภาพของโครงข่ายสามเท่า ทั่วประเทศ โดยเน้นไปที่พื้นที่ ที่มีการใช้งานหนาแน่น และบ้านที่อยู่อาศัย ที่คนทำงานจากบ้าน ซึ่งดีแทคพร้อมเสมอที่จะดูแลลูกค้าตลอดไม่ว่าจะเกิดวิกฤตการณ์ใดก็ตาม
โดยลูกค้าดีแทคสามารถรับสิทธิ์โทรฟรีในเครือข่าย 100 นาที โดยกด *170* ตามด้วยหมายเลขบัตรประชาชน กด# โทรออก มาตรการนี้จะเริ่มใช้ได้ตั้งแต่วันที่ 1-15 พฤษภาคม 2563 รายละเอียดเงื่อนไขการรับสิทธิ์ดีแทคจะมีการโฆษณาประชาสัมพันธ์ให้ลูกค้ารับทราบ ผ่านทุกช่องทาง